ПРОТОКОЛ № 14
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  01 април  2013 г.

Днес, 01 април 2013 г., понеделник, от 13.00 ч. в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
КАМЕН СИТНИЛСКИ	
ОТСЪСТВАЛИ няма.

І. Взаимодействие с Инспектората към ВСС:

1. ОТНОСНО: Искане от ............... – журналист от в-к „Сега” за предоставяне на акта на Инспектората към ВСС за резултатите от извършена проверка на дейността на ................
Направено е искане за предоставяне на акт, изготвен от Инспектората към ВСС, който е самостоятелен орган. Образуваната преписка не е приключена, тъй като предстои внасянето на акта на ИВСС в заседание на Висшия съдебен съвет. Въз основа на изложеното

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се уведоми ........., че направеното от него искане за предоставяне на информация относно акт на Инспектората към ВСС за резултатите от извършена проверка на дейността на ..............следва да бъде отправено към Инспектората към Висшия съдебен съвет,  който е самостоятелен орган и исканата информация касае негови правомощия. Актът за резултатите от извършената от ИВСС проверка ще бъде внесен за разглеждане в следващо заседание на ВСС за сведение и предприемане на конкретни мерки.

2. ОТНОСНО: Писмо от завеждащия отдел „Административен” на Върховната касационна прокуратура в отговор на запитване от страна на КПУКИВИВСС за извършени или образувани проверки и прокурорски преписки срещу  .................., включително и за преписки, образувани срещу неизвестен извършител,  имащи за предмет данни за антидатиране на съдебни актове, постановени от ................. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се изискат постановените прокурорски актове по образуваните в отдел „Инспекторат” при Върховната касационна прокуратура  преписки  по сигнали срещу  ................, описани в писмо № 2946/26.03.2013 г. на ВКП. 

3. ОТНОСНО: Обсъждания по изпълнението на дейности от Годишната програма за дейността на комисията.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. За изпълнение на т. 13 от Годишната програма за дейността на комисията предлага на комисия „Професионална етика и превенция на корупцията” при ВСС да се проведе съвместна среща с Комисията за предотвратяване и установяване на конфликт на интереси на 15.04.2013 г. в сградата на ВСС, за обсъждане превенцията на конфликта на интереси и отграничаването му от корупцията, даване на насоки за осъществяване на контрол  по изпълнение на задълженията на магистратите по ЗПУКИ и други теми, свързани с приложението на ЗПУКИ в съдебната система.
3.2. За изпълнение на т. 14 от Годишната програма за дейността на комисията предлага на Инспектората към ВКП, чрез Главния прокурор на РБългария, и на Главния инспектор на Инспектората към ВСС да се проведе съвместна среща с Комисията за предотвратяване и установяване на конфликт на интереси на 22.04.2013 г. в сградата на ВСС, за обсъждане превенцията на конфликта на интереси и отграничаването му от корупцията и други теми, свързани с приложението на ЗПУКИ в съдебната система.

ІІ. По Закона за предотвратяване и установяване на конфликт на интереси:

4. ОТНОСНО: Становище на Комисията за предотвратяване и установяване на конфликт на интереси по поставени въпроси по приложението на ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
Приема за предварително запознаване изразеното от Комисията за предотвратяване и установяване на конфликт на интереси становище по приложението на ЗПУКИ и отлага обсъждането на същото за следващото заседание на комисията.

5. ОТНОСНО: Искане от председателя на Комисията за предотвратяване и установяване на конфликт на интереси за предоставяне на информация за ............ и ................

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. Да се предостави на Комисията за предотвратяване и установяване на конфликт на интереси наличната във ВСС информация по т. 1, 2 и 3 от направеното искане 
5.2. Да се уведоми председателя на Комисията за предотвратяване и установяване на конфликт на интереси, че информацията по т. 4 – 7 от направеното искане не е налична във ВСС и същата следва да бъде изискана от ...............

6. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА декларациите по чл. 12 от ЗПУКИ по приложения списък № 1.
6.2. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.
6.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 2 от приложения списък. Същите да се включат в списък на неподадените в срок декларации, който да се докладва на първото заседание на комисията през м. май 2013 г.
6.4. На основание чл. 18а, ал.2 от ЗПУКИ ИЗПРАЩА до Комисията за предотвратяване и установяване на конфликт на интереси Списък на декларациите по чл. 12 от ЗПУКИ, подадени от съдии, прокурори и следователи в просрочие на установените със закона срокове, докладвани пред Комисията по предотвратяване и установяване на конфликт на интереси и взаимодействие с Инспектората към ВСС, през м. март 2013 г. /приложение № 2/.
6.5. Към списъка – приложение № 2 да се приложат заверени копия на всички относими документи. 

ІІІ. Други

7. ОТНОСНО: Проект на Комуникационна политика на ВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Одобрява изготвения проект на Комуникационна политика във ВСС, като препоръчва общата част да бъде синтезирана и да се сведе до по-ясни приоритети, като се акцентира върху конкретните задачи.

8. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРЕДЛАГА в проекта на дневен ред за следващото заседание на Висшия съдебен съвет да бъдат включени следните проекти на решения:

1. Акт за резултатите от извършена от Инспектората към ВСС проверка по приложението на чл. 9 от ЗСВ в Окръжен следствен отдел при Окръжна прокуратура гр. Варна, в изпълнение на решение на ВСС по протокол № 53, т. 38 от 13.12.2012 г. на ВСС.

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:

НЕЗАБРАВКА СТОЕВА

Експертни сътрудници  на комисията:

И. Котева	.....................

Д. Янкова	 ....................
Изготвил протокола:

М.Китова